De Champions League haaßt erscht seit 1992/93 so, davua hots Eiropapokal vo de Londesmasta ghasn. De Idee fia den Beweab is Onfong da 50er entstondn und suit den Mitropapokal dasetzn. S erschte Mol is a im Joa 1955 austrogn wurn. Seit domois hot Real Madrid nein Moi gwunna, da FC Bayern Minga via Moi. De sponendstn Endspü aus jingara Vagongenhet san de vo 1999 und vo 2005. 1999 hot Menschester Juneited den FC Bayern Minga duach zwa Diadln in da Nochspüzet 2:1 besiegt. 2005 hot da AC Mailand scho 3:0 gfiat, oba da FC Liverpool hot a no drei Diadln gmocht und se donn im Öfmetaschiassn duachgsetzt.